ପ୍ରତି ମୁହୂର୍ତ୍ତରେ ପ୍ରତିଟି ପାଦରେ ତୁମ ପାଇଁ ରହିଛି ଅନାବୃତ୍ତ ରହସ୍ୟର ପେଡ଼ି । ତୁମେ ବି ଯାଇ ପାରିବ ଏଇ ରାସ୍ତାରେ । ତେବେ ତୁମକୁ କେବଳ ଏଥିପାଇଁ ନିଜ ମନକୁ ଓ ନିଜକୁ ପ୍ରସ୍ତୁତ କରିବାକୁ ହେବ ।
ଏନେଇ ସେପ୍ଟେମ୍ବର ୨୭ ତାରିଖ ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ଆରମ୍ଭ ହୋଇଛି କ୍ୟାମ୍ପେନ୍ 'ଓଡ଼ିଶା ବାଏ ରୋଡ' ।
କରୋନା ପରବର୍ତ୍ତୀ ସମୟରେ ଗ୍ରାମାଞ୍ଚଳ ପର୍ଯ୍ୟଟନର ପ୍ରଚାର ପ୍ରସାର କରିବା ପାଇଁ ରାଜ୍ୟ ପର୍ଯ୍ୟଟନ ବିଭାଗ ଏଭଳି ଏକ ପରିକଳ୍ପନା କରିଛି ।
ପର୍ଯ୍ୟଟନ ବିଭାଗ ପକ୍ଷରୁ ଆରମ୍ଭ କରାଯାଇଥିବା ଏହି କ୍ୟାମ୍ପେନରେ ଏବେ ଅନେକ ଲୋକ ଯୋଡ଼ି ହେଲେଣି । ନିକଟରେ ବେଲଗଡ଼ିଆ ରାଜପ୍ରାସାଦ ଏହି କ୍ୟାମ୍ପେନରେ ନିଜକୁ ସାମିଲ କରିଛି ।
ଏ ବାବଦରେ ଅକସିତା ଏମ୍ ଭଞ୍ଜଦେଓ ଆଜି ଟ୍ୱିଟ୍ କରି କହିଛନ୍ତି କଲିକତା, ଭୁବନେଶ୍ୱର, ଜାମସେଦପୁର ଆଦି ଅଞ୍ଚଳରୁ ବେଲଗଡ଼ିଆ ରାଜପ୍ରାସାଦ ସଡ଼କ ପଥରେ ମାତ୍ର ୪ ଘଣ୍ଟାର ରାସ୍ତା ।
ଦେଶର ତିନୋଟି ରାଜ୍ୟର ପର୍ଯ୍ୟଟକଙ୍କ ପାଇଁ ଏହା ଏକ ପରଫେକ୍ଟ ରୋଡ ଟ୍ରିପ୍ । ତେଣୁ ପର୍ଯ୍ୟଟକ ଏହି ରୋମାଞ୍ଚକର ରୋଡ ଟ୍ରିପ୍ ର ମଜା ନେବା ସହ ବେଲଗଡ଼ଆ ରାଜପ୍ରାସାଦର ଐତିହ୍ୟକୁ ମନଭରି ଉପଭୋଗ କରିପାରିବେ ବୋଲି ସେ ଆହ୍ୱାନ ଦେଇଛନ୍ତି ।
ସେହିପରି ନିଦେ୍ର୍ଦଶକ ନୀଳମାଧବ ପଣ୍ଡା କହିଛନ୍ତି, ଓଡ଼ିଶାରେ ଏମିତି ଅନେକ ଲୁକ୍କାୟିତ ଦର୍ଶନୀୟ ସ୍ଥାନ ଅଛି ।
ଯାହା ଆଜି ବି ଲୋକଲୋଚନକୁ ଆସିପାରିନି । ତା ଛଡ଼ା କରୋନା ପରବର୍ତ୍ତୀ ସମୟ ପାଇଁ ପର୍ଯ୍ୟଟକଙ୍କୁ ଆମନ୍ତ୍ରିତ କରିବା ପାଇଁ ଆମ ଓଡ଼ିଶା ସବୁ ପ୍ରକାର ପ୍ରସ୍ତୁତ ହୋଇ ଅଛି ।
ରାଜ୍ୟର ଅନେକ ପରିବେଶ ପର୍ଯ୍ୟଟନ ସ୍ଥଳୀରେ କରୋନା ପ୍ରତିକାରର ବ୍ୟବସ୍ଥା କରାଯିବା ସହ ଦାୟିତ୍ୱରେ ଥିବା ଅଧିକାରୀ ଓ କର୍ମଚାରୀମାନଙ୍କୁ ସବୁ ପ୍ରକାର ତାଲିମ୍ ଦିଆଯାଇ ସାରିଛି । ଏବେ ଶରତ ଋତୁର ସମୟ ଥିବା ବେଳେ ଓଡ଼ିଶାକୁ ଭିନ୍ନ ଏକ ଲେନ୍ସରେ ଦେଖିବାର ସୁଯୋଗ ଅଛି ।
ଅପରପକ୍ଷରେ ଏହି କ୍ୟାମ୍ପେନକୁ ଆଗକୁ ନେବା ପାଇଁ ପ୍ରାଥମିକ ପର୍ଯ୍ୟାୟରେ ୧୫ଟି ପର୍ଯ୍ୟଟନ ସ୍ଥଳକୁ ଚିହ୍ନଟ କରାଯାଇଛି ।
ସେଗୁଡ଼ିକ ଭିତରେ ପାହାଡ଼, ଆଦିବାସୀ ଗାଁ, ବେଳାଭୂମି, ପରିବେଶ ପର୍ଯ୍ୟଟନ ସ୍ଥଳୀ, ନେଚର କ୍ୟାମ୍ପଗୁଡ଼ିକୁ ସ୍ଥାନିତ କରାଯାଇଛି ।
ଏ ଭିତରେ ପର୍ଯ୍ୟଟକ କିପରି ସ୍ଥାନୀୟ ଖାଦ୍ୟ ଖାଇବେ, ଐତିହ୍ୟ ସ୍ଥଳୀ ସହ ରାଜବାଟୀ ବୁଲିବେ, ଦୁଃସାହସିକ ଓ ରୋମାଞ୍ଚକର ଯାତ୍ରାର ଅନୁଭୂତି ସାଉଁଟିବେ, ପାରମ୍ପରିକ ସମୃଦ୍ଧ ପରମ୍ପରା, କଳା, କାରିଗରୀ, ବନ୍ୟଜନ୍ତୁ, ପରିବେଶ ପର୍ଯ୍ୟଟନ ସ୍ଥଳୀର ମଜା ନେଇ ପାରିବେ ସେଥିପାଇଁ ବ୍ୟବସ୍ଥା କରାଯାଇଛି ।
କରୋନା ଯୋଗୁଁ ଏବେ ଲୋକେ ସାମାଜିକ ଦୂରତାକୁ ଗୁରୁତ୍ୱ ଦେଉଛନ୍ତି । ଏଭଳି ସମୟରେ ସେମାନେ ବିମାନଯାତ୍ରା ବା ଟ୍ରେନରେ ଯାତ୍ରା କରିବାରେ ଆଗ୍ରହ ଦେଖାଉନାହାନ୍ତି ।
ତେଣୁ ସଡ଼କ ପଥରେ ଯାତ୍ରା କରି ନୂଆ ନୂଆ ସ୍ଥାନକୁ ଆବିଷ୍କାର କରିବା ପାଇଁ ସରକାର ପ୍ରୋତ୍ସାହିତ କରୁଛନ୍ତି ।
ଏ ବାବଦରେ ପର୍ଯ୍ୟଟନ ବିଭାଗ ସଚିବ ବିଶାଲ କୁମାର ଦେବ କହିଛନ୍ତି, ବେଳାଭୂମି ରାସ୍ତା ଦେଇ ଯିବାକୁ ବେଶୀ ପର୍ଯ୍ୟଟକ ଆଗ୍ରହ ଦେଖାଇଥାନ୍ତି ।
ତେଣୁ ଆମେ କୋଷ୍ଟାଲ୍ ରିଜନରେ ଜାତୀୟ ରାଜପଥ ୧୬କୁ ପ୍ରମୋଟ କରିବାକୁ ଚିନ୍ତା କରିଛୁ ।
ଏହାଛଡ଼ା ଜାତୀୟ ରାଜପଥ ୫୫ ଦ୍ୱାରା ଜଣେ ହୀରାକୁଦ, ଦେବରିଗଡ, ସାତକୋଶିଆ, ମହାନଦୀ ଗଣ୍ଡ, ଦାରିଙ୍ଗବାଡ଼ି, ବେଲଘର ଓ ମଣ୍ଡାଶୂର ଆଦି ଅଞ୍ଚଳକୁ ସହଜରେ ଯାତ୍ରା କରିପାରିବ ।
ଏହାଛଡ଼ା ନାଗପୁର, ମହାରାଷ୍ଟ୍ର, ରାୟପୁର ଓ ଛତିଶଗଡ଼ର ଦୁର୍ଗ ଆଦି ଅଞ୍ଚଳକୁ ମଧ୍ୟ ସହଜରେ ଜାତୀୟ ରାଜପଥ ସହ ଯୋଗାଯୋଗ କରାଯାଇପାରିବ ।
ଏ ବାବଦରେ ପର୍ଯ୍ୟଟନ ବିଭାଗ ନିଦେ୍ର୍ଦଶକ ସଚିନ୍ ରାମଚନ୍ଦ୍ର ଯାଦବ କହିଛନ୍ତି, ଅବିଭକ୍ତ କୋରାପୁଟ ଜିଲ୍ଲାର ପ୍ରାକୃତିକ ଶୋଭାରାଜି ସବୁବେଳେ ପର୍ଯ୍ୟଟକଙ୍କୁ ଆକୃଷ୍ଟ କରିଥାଏ ।
ଅରକୁ ଉପତ୍ୟକା ଦେଇ ଜଣେ ବିଶାଖାପାଟଣା ବାଟରେ କୋରାପୁଟରେ ପ୍ରବେଶ କରିପାରିବ । ଗଞ୍ଜାମ ବାଟ ଦେଇ ସଡ଼କ ପଥରେ କୋରାପୁଟ ଯିବାର ସୁବିଧା ବି ରହିଛି ।
ନୟାଗଡ଼ରୁ ବୌଦ୍ଧ ଓ କେନ୍ଦୁଝରରୁ ଭାୟା ଖିଚିଂ ଦେଇ ମୟୂରଭଞ୍ଜ ପର୍ଯ୍ୟନ୍ତ ରାସ୍ତା ବି ଖୁବ୍ ଆକର୍ଷଣୀୟ । ଓଡ଼ିଶା ପ୍ରାକୃତିକ ଶୋଭାରାଜିରେ ଭରପୂର ଥିବା ବେଳେ ଓଡ଼ିଶା ବାଏ ରୋଡ ଅଭିଯାନ ସାଧାରଣରେ ଗ୍ରହଣୀୟ ହେବ ବୋଲି ଆଶା ।
ବିଭାଗୀୟ ନିଦେ୍ର୍ଦଶକ ଶ୍ରୀ ଯାଦବ ଆହୁରି କହିଛନ୍ତି ଯେ, ଏନେଇ ଆମେ ଏକ ରେଜିଷ୍ଟ୍ରେସନ୍ ପୋର୍ଟାଲ୍ ଖୋଲିଛୁ । ଯାହାଦ୍ୱାରା ଜଣେ ପର୍ଯ୍ୟଟକ ନିଜର ନାମ ପଂଜିକରଣ କରି ଓଡ଼ିଶା ଆସିପାରିବ ।
ଏହାଦ୍ୱାରା ଆମେ ଜଣକୁ କେଉଁରାସ୍ତାରେ ବୁଲିପାରିବ, କେଉଁଠି ରହିବ, କେଉଁଠି ଖାଇବ ଓ ଓଡ଼ିଶାରୁ କ'ଣ କିଣିପାରିବ ସବୁ ବ୍ୟବସ୍ଥା କରିଦେବୁ ।
ଏଥିପାଇଁ ବିଭିନ୍ନ ହୋଟେଲ୍ ଚେନ୍, ହସ୍ତତନ୍ତ ଓ ହସ୍ତଶିଳ୍ପ ଷ୍ଟୋର ଆଦି ସହ ଯୋଗାଯୋଗ କରିଛୁ । ଜଣେ ରେଜିଷ୍ଟର ଥିବା ପର୍ଯ୍ୟଟକ ଏହା ସହାୟତାରେ ଓଡ଼ିଶା ପର୍ଯ୍ୟଟନ ବିଭାଗ ଦ୍ୱାରା ଦିଆଯାଉଥିବା ସମସ୍ତ ରିହାତି ପାଇ ପାରିବ ।
ଅକ୍ଟୋବର ୧ରୁ ଓଡ଼ିଶାର ୧୦ଟି ପରିବେଶ ପର୍ଯ୍ୟଟନ ସ୍ଥଳ ପର୍ଯ୍ୟଟକଙ୍କ ପାଇଁ ଖୋଲା ସରିଛି ।
ସେଗୁଡ଼ିକ ମଧ୍ୟରେ ବାହାମୁଣ୍ଡା, ଚଟକେଇ, ଡଙ୍ଗାମାଳ, ଦାରିଙ୍ଗବାଡ଼ି, ଦେବ୍ରିଗଡ଼, ଡେରାସ, ମଣ୍ଡାଶୂର, ମଙ୍ଗଳାଯୋଡ଼ି, ତରଭା ଓ ସାତକୋଶିଆ ସ୍ୟାଣ୍ଡ ରିସୋର୍ଟ ଆଦି ରହିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
